internet vaartha 213 Views
లాస్‌ ఏంజెల్స్‌ :  టెన్నిస్‌ ప్రపంచంలో షరపోవా ఒంటరిగా మిగిలిపోయింది.టెన్నిస్‌ ర్యాంకింగ్స్‌ల ఏడవ స్థానం,అయిదుసార్లు గ్రాండ్‌ స్లామ్‌లతో పాటు మరెన్నొ అవార్డులు,రివార్డులు గెలిచిన ఈ రష్యా టెన్నిస్‌ క్రీడాకారిణి షరపోవా ప్రపంచ టెన్నిస్‌లో ఒంటరిదని క్రీడానిఫుణలు పేర్కొంటున్నారు.కాగా 17 సంవత్సరాల వయసులో నే ఆమె వింబుల్డన్‌ను గెలిచింది.అతి చిన్న వయసులో రాకెట్‌ చేతబట్టిన ఆమెకు ప్రపంచ టెన్నిస్‌ క్రీడాకారుల్లో ఏ ఒక్కరూ స్నేహితులు లేకపోవడం గమనార్హం. ఈ కారణం చేతనే డోపింగ్‌ వివాదంలో చిక్కుకున్న షరపోవాకు తోటి ఆటగాళ్ల నుంచి ఎలాంటి మద్దతు లభించలేదని తెలుస్తుంది.తన ఆట తీరుతో ప్రపంచ వ్యాప్తంగా అభిమానులను సంపాదించకున్న షరపోవాకు టెన్నిస్‌లో స్నేహితులే లేరంటున్నారు ప్రముఖ క్రీడాకారిణి క్రిస్‌ ఎవర్ట్‌.షరపోవా ఎప్పుడూ ఒంటరిగానే ఉండేదని,తోటి ఆటగాళ్లతో అంత సాన్నిహిత్యం కూడా ఆమెకు ఉండేది కాదన్నారు.ఈ కారణం చేతనే ఇటీవల డోపింగ్‌ వివాదం బయట పడిన తరువాత ఏ ఒక్క టెన్నిస్‌ క్రీడాకారుడు ఆమెకు మద్దతు తెలపడం లేదని ఆమె అభిప్రాయం వ్యక్తం చేశారు.అంతర్జాతీయ టెన్నిస్‌ తాజా పరిణామాలను చూస్తుంటే ఈ విషయం నిజమేనని తెలుస్తుంది.షరపోవాకు స్నేహితులు పెద్దగా ఎవరూ లేరు.నిజానికి ఆమెకు ఎవరైనా స్నేహితులు ఉన్నారంటే వారంతా టెన్నిస్‌తో సంబంధం లేని వారు మాత్రమేనని అంటున్నారు.రష్యాకు చెందిన షరపోవా ఈ ఏడాది జనవరిలో ఆస్ట్రేలియా ఓపెన్‌ సమయంలో వరల్డ్‌ యాంటీ డోపింగ్‌ ఏజెన్సీ నిర్వహించిన పరీక్షలో డ్రగ్స్‌ తీసుకున్నట్లు తేలింది.దీంతో ఈ డ్రగ్స్‌ తాను పదేళ్లుగా తీసుకుంటున్నానని,దానిని ఈ ఏడాది నిషేదిత జాబితాలో చేర్చారని షరపోవా పేర్కొంది.డోపిగా తేలడంతో అంతర్జాతీయ టెన్నిస్‌ సమాఖ్య ఆమెను సస్పెండ్‌ చేస్తున్నట్లు ప్రకటించింది.దీంతో మార్చి 12 నుంచి తాత్కాలిక సస్పెన్షన్‌ అమలులోకి వస్తుంది.జనవరి 26న నిర్వహించిన డ్రగ్‌ టెస్ట్‌లో షరపోవా పెయిల్‌ అయినట్లు అంతర్జాతీయ టెన్నిస్‌ సమాఖ్య ధ్రువీకరించింది.ఈ విషయాన్ని మార్చి 2న షరపోవాకు తెలిపినట్లు సమాఖ్య స్పష్టం చేసింది.దీంతో ప్రపంచ టెన్నిస్‌ క్రీడాకారులంతా షరపోవాపై ఆగ్రహం వ్యక్తం చేశారు.చేసిన తప్పుకు శిక్ష అనుభవించాల్సిందేనని రఫెల్‌ నాదల్‌ సహా పలువురు ఆటగాళ్లు వ్యాఖ్యానించారు.మరోవైపు నిషిద్ద ఉత్ప్రేరకాలు వాడి  వేటుకు గురైన షరపోవాకు రష్యా అధ్యక్షుడు వ్లాదిమర్‌ పుతిన్‌ ఆయన ప్రతినిధి దిమిత్రి పెస్కోవ్‌ స్పందించారు.క్రీడలను రాజకీయం చేస్తున్నారని,క్రీడలను కొన్ని రకాల ప్రయోజనాల కోసం వాడుకుంటున్నారని మండిపడ్డారు.క్రీడలకు ఇది ఏమాత్రం మేలు చేయదన్నారు.దీనిని ఎట్టి పరిస్థితుల్లో సహించబోమన్నారు.షరపోవా విషయంలో జరిగిన దానికి విచారం వ్యక్తం చేస్తున్నామని,కానీ ఈ విషయాన్ని ఈ విధంగా ప్రచారం చేసి ఉండాల్సింది కాదని,మరోవైపు డోపింగ్‌ టెస్ట్‌లో విఫలమైన షరపోవాను క్షమించరాదని ప్రపంచ డోపింగ్‌ నిరోధక సంస్థ అధ్యక్షులు డిక్‌ సౌండ్‌ పేర్కొన్నాడు.